Georg Taleš
Georg Taleš (30. mai 1912 Peterburi – 30. oktoober 1997) oli Eesti ooperilaulja (bariton). Ta lõpetas 1932. aastal Petseri Ühisgümnaasiumi. Õppis laulmist Malama stuudios, Tallinna Konservatooriumis Ludmilla Hellat-Lemba ja Aleksander Arderi lauluklassis ning aastatel 1937–1939 Itaalias Milanos E. Piccoli juures. Aastatel 1939–1971 oli ta Estonia teatri solist. Ta on mänginud muusikafilmis "Kui saabub õhtu" ja mängufilmis "Metskapten".